{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":9,"n_cols":6,"rows_kept":9,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Prijedlog Pravilnika o ribolovnim mogućnostima i raspodjeli državne kvote u 2026. godini za ribolov plavoperajne tune (Thunnus thynnus)"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MILAN MALEŠ","PRAVILNIK O RIBOLOVNIM MOGUĆNOSTIMA I RASPODJELI DRŽAVNE KVOTE U 2026. GODINI ZA RIBOLOV PLAVOPERAJNE TUNE (Thunnus thynnus)","Proslijediti odgovornima:\nSustav e-Savjetovanje je u kvaru.\n\nObrazloženje:\nIako pretplaćen na savjetovanja Ministarstva poljoprivrede, šumarstva i ribarstva, obavijest o otvorenom savjetovanju nije stigla."]
[2,"HONESTO MAENA, OBRT ZA TRGOVINU, VL. IVAN HORŽIĆ, ZADAR, PRILAZ JOSIPA TORBARINE 2","PRAVILNIK O RIBOLOVNIM MOGUĆNOSTIMA I RASPODJELI DRŽAVNE KVOTE U 2026. GODINI ZA RIBOLOV PLAVOPERAJNE TUNE (Thunnus thynnus)","Poštovani,\nPišem Vam POHVALU za trud i pomak napokon u pravilniku o ribolovnim mogućnostima i raspodjeli državne kvote.\n\nSve pohvale!!!"]
[3,"MILAN MALEŠ","DRŽAVNA KVOTA,\nČlanak 3.","Brisati Članak 3., stavak (4) \"U slučaju kada Ministarstvo ne provede Javni natječaj za dodjelu individualne kvote za one potkategorije ribolova za koje je posebnim propisom određeno da se kvota u cijelosti raspoređuje putem Javnog natječaja, Ministarstvo može kvotu preraspodijeliti tijekom ribolovne sezone na jednu ili više preostalih potkategorija ribolova iz tablice u Prilogu 1. ovoga Pravilnika.\"\n\nObrazloženje:\nS obzirom da treba ukloniti potkategoriju \"Ciljani ribolov tune udičarskim alatima za plovila na koja se kvota raspoređuje putem Javnog natječaja\" i taj dio kvote (30 T) preraspodijeliti na potkategorije:\n- \"Ciljani ribolov tune udičarskim alatima\"\n- novu potkategoriju \"Ribolov na temelju Odobrenja za ribolovni turizam\"\n- novu potkategoriju \"Prilov - Ribolov alatima LTL i LHP\",\nČlanak 3., stavak (4) nije potreban."]
[4,"MILAN MALEŠ","PRAVILNIK O RIBOLOVNIM MOGUĆNOSTIMA I RASPODJELI DRŽAVNE KVOTE U 2026. GODINI ZA RIBOLOV PLAVOPERAJNE TUNE (Thunnus thynnus),\nPRILOG 1.","Ukloniti potkategoriju \"Ciljani ribolov tune udičarskim alatima za plovila na koja se kvota raspoređuje putem Javnog natječaja\" i taj dio kvote (30 T) preraspodijeliti na potkategorije:\n- \"Ciljani ribolov tune udičarskim alatima\"\n- novu potkategoriju \"Ribolov na temelju Odobrenja za ribolovni turizam\"\n- novu potkategoriju \"Prilov - Ribolov alatima LTL i LHP\"\n\nSukladno tome, brisati Članak 3., stavak (4) \"U slučaju kada Ministarstvo ne provede Javni natječaj za dodjelu individualne kvote za one potkategorije ribolova za koje je posebnim propisom određeno da se kvota u cijelosti raspoređuje putem Javnog natječaja, Ministarstvo može kvotu preraspodijeliti tijekom ribolovne sezone na jednu ili više preostalih potkategorija ribolova iz tablice u Prilogu 1. ovoga Pravilnika.\"\n\nObrazloženje: \nUvođenjem potkategorije \"Ciljani ribolov tune udičarskim alatima za plovila na koja se kvota raspoređuje putem Javnog natječaja\" u kombinaciji s Člankom 3., stavkom (4) Predlagatelj ostavlja mogućnost da se na osnovu tog dijela povećanja kvote (30 T) ne uključe novi akteri u ribolov plavoperajne tune već se on preraspodijeli na već postojeće aktere. Riječ je o omašci ili nepravdi."]
[5,"MILAN MALEŠ","PRAVILNIK O RIBOLOVNIM MOGUĆNOSTIMA I RASPODJELI DRŽAVNE KVOTE U 2026. GODINI ZA RIBOLOV PLAVOPERAJNE TUNE (Thunnus thynnus),\nPRILOG 1.","1) Dodijeliti kvotu prilova ovlaštenicima povlastice za gospodarski ribolov koji isključivo ili pretežno koriste alate LTL i LHP\n\nObrazloženje: Prilikom ribolova na gofa, zubaca, šampjera,… sistemima sa živom ješkom i varalicama grizevi tuna su zadnjih godina sve učestaliji. S obzirom da korišteni pribori uglavnom nisu klase za izvlačenje tune u razumnom vremenu, te situacije odlaze u jedan od dva scenarija; višesatne iscrpljujuće borbe nakon kojih, ako se želi skinuti sistem sa više udica iz usta ribe, ona mora doći na površinu potpuno izmorena, ili namjerno kidanje pribora u cilju ne-gubitka vremena ribolova, u kojem slučaju riba odlazi sa sistemom s više udica ili varalicom u ustima. U oba scenarija ribar ima gubitak (vremena ili pribora) a riba puštena/odbačena na taj način ne može imati dobre šanse za preživljenje. Dozvolite ulov i iskrcaj barem 5 primjeraka tune na godišnjoj razini, s uvjetom max. 1 primjerak u danu, ribarima koji isključivo ili pretežno ribaju alatima LTL i LHP. Takvih je šačica na Jadranu, a što je iz izvješća lako vidljivo i provjerljivo. Ili barem onima od njih koji su u proteklih nekoliko godima prijavili odbačaj/puštanje tune. Na taj način bi kompenzirali gubitke i iskoristili tih nekoliko riba koje vjerojatno ugibaju uzalud.\n\n2) Dodijeliti kvotu ovlaštenicima odobrenja za ribolovni turizam\n\nObrazloženje: U svrhu poticanja diverzifikacije izvora prihoda u ribarstvu, treba poticati ribolovni turizam. Jedan od atraktivnih vidova ribolovnog turizma je i lov na veliku ribu, gdje mogućnost povremenog zadržavanja ulova čini veliku razliku u odnosu na čisti C&R. Dozvolite zadržavanje barem 5 primjeraka tune, s uvjetom max. 1 primjerak u danu, po plovilu na godišnjoj razini u ribolovnom turizmu. Čak i da ta kvota nije za tržište već za konzumaciju i klijente, u marketinškom smislu mogućnost zadržavanja tune na plovilu čini golemu razliku u privlačnosti, vrednovanju i cijeni takvog ribolovnog izleta.\n\n3) Dodijeliti kvotu brodicama za prijevoz putnika koja rade “fishing charter” kroz djelatnost 50.10 \n\nObrazloženje: Prema NKD 2007. i NKD 2025. djelatnost 50.10 - Pomorski i obalni prijevoz putnika također uključuje “iznajmljivanje čamaca za razonodu s posadom za prijevoz morem i priobaljem (npr. za ribolov)”, dakle, ono što se na terenu naziva “fishing charter” odnosno vođenje gostiju u ribolov, može se raditi pod djelatnošću 3.11 - Morski ribolov, uz Ovlaštenje za ribolovni turizam ali i pod djelatnošću 50.10 - Pomorski i obalni prijevoz putnika. Očito je “fishing charter” u nas još uvijek slabo definiran i možda bi trebao biti izdvojen kao zasebna djelatnost, ali to je neka druga tema. Uglavnom, jedan od atraktivnih vidova ribolovnog turizma je i lov na veliku ribu, gdje mogućnost povremenog zadržavanja ulova čini veliku razliku u odnosu na čisti C&R. Dozvolite ulov i zadržavanje na plovilu barem 5 primjeraka tune, s uvjetom max. 1 primjerak u danu, na godišnjoj razini, za konzumaciju i klijente, brodicama čiji vlasnici mogu na neki način (računima, računima + fotografijama) dokazati da su u proteklih nekoliko godina vršili ribolovne izlete pod djelatnošću 50.10. U marketinškom smislu mogućnost zadržavanja tune na plovilu čini golemu razliku u privlačnosti, vrednovanju i cijeni takvog ribolovnog izleta.\n\n4) Raspisati nove kvote odnosno povećati broj ovlaštenih plovila za gospodarski ribolov plavoperajne tune alatima odmet i panula\n\nObrazloženje: Konačno su stvoreni uvjeti za upis novih plovila u ICCAT Registar tunolovaca udičara. Zasigurno ima zainteresiranih ribara. Prednost dati onima koji pretežno ili isključivo ribaju alatima LTL i LHP.\n\n5) Potpuno napustiti princip dodjele kvota za lov na trofejne primjerke u rekreacijskom ribolovu putem dražbe\n\n Obrazloženje: Dosadašnji princip dovodi do sulude situacije u kojoj strani državljani ne samo da mogu kupiti kvotu u Hrvatskoj, već su zbog razlika životnog standarda i platežne moći čak stavljeni u favorizirani položaj. Potrebno je osmisliti drugi ključ po kojem će se dodjeljivati ove kvote. Ograničeni prirodni resursi ne mogu biti dio otvorenog tržišta. Riblji fond je prirodni resurs i trebaju ga baštiniti hrvatski građani. Neke natruhe suvereniteta ipak treba zadržati.\n\nZaključak: Tune ima. Neki naši tunolovci udičari promoviraju se sloganom “Croatia full of tuna”. Potrebno je činiti korake prema pravednijoj raspodjeli ovog prirodnog resursa. Više aktera sa manjim kvotama umjesto nekolicine obdarenih. Svjestan sam da povećanje aktera donosi izazove u području kontrole. Ja nastupam prvenstveno iz skupine 1 - kao ribar koji lovi isključivo alatima LTL i LHP i ima nekoliko grizeva tune godišnje na te alate. Biti u mogućnosti zadržati nekoliko primjeraka godišnje pretvorilo bi gubitak u dobitak. Tih nekoliko primjeraka moglo bi se kontrolirati putem markica kako je po pričama nekih ribara svojedobno i bilo."]
[6,"ODVJETNIČKO DRUŠTVO ZEKANOVIĆ, BITANGA I PARTNERI DRUŠTVO S OGRANIČENOM ODGOVORNOŠĆU","PRAVILNIK O RIBOLOVNIM MOGUĆNOSTIMA I RASPODJELI DRŽAVNE KVOTE U 2026. GODINI ZA RIBOLOV PLAVOPERAJNE TUNE (Thunnus thynnus),\nPRILOG 1.","Predlaže se da se plovilima s dodijeljenom „trajnom“ individualnom kvotom do 2029. godine omogući proporcionalno povećanje kvote u slučaju budućeg povećanja državne kvote za plavoperajnu tunu.\n\nSmatramo da bi se svako povećanje kvote unutar  potkategorije plivarica trebalo raspodijeliti razmjerno postojećim individualnim kvotama plovila s trajnim pravima, čime bi se osigurala pravna sigurnost, zaštita dosadašnjih ulaganja i načelo proporcionalnosti."]